B4-0042, 0050, 0071, 0092 και 0093/96

Ψήφισμα σχετικά με τις πλημμύρες και τις βροχοπτώσεις στην αυτόνομη περιφέρεια της Μαδέρας στην Πορτογαλία, καθώς και στην Ισπανία

Το Ευρωπαϊκό Κοινοβούλιο,

Α. λαμβάνοντας υπόψη ότι η κακοκαιρία που έχει ενσκήψει στην αυτόνομη περιφέρεια της Μαδέρας στην Πορτογαλία, καθώς και την Ισπανία, από τις αρχές Νοεμβρίου και χαρακτηρίζεται από ισχυρές βροχοπτώσεις και θύελλες που συχνά καταλήγουν σε ανεμοστρόβιλους και τυφώνες,

Β. λαμβάνοντας υπόψη ότι οι καταρρακτώδεις βροχές προκάλεσαν υπερχείλιση πολλών ποταμών, πλημμύρες και ισχυρές βροχοπτώσεις (που σε ορισμένες περιπτώσεις, όπως στην περίπτωση του ποταμού Τάγου, επιδεινώθηκαν από το αναγκαστικό άνοιγμα ορισμένων ισπανικών και πορτογαλικών φραγμάτων), προκάλεσαν ζημιές στη γεωργία και την κτηνοτροφία, αποκλεισμό οδών και σιδηροδρομικών γραμμών, εκτροχιάσεις, διακοπή του ηλεκτρικού ρεύματος και των επικοινωνιών, αποκλεισμό λιμένων, καταστροφή σπιτιών με αποτέλεσμα να μείνουν πολυάριθμες οικογένειες άστεγες, ζημιές σε κατοικίες και εμπορικά καταστήματα και απώλειες σε ανθρώπινες ζωές,

Γ. λαμβάνοντας υπόψη ότι διάφορες περιοχές της Πορτογαλίας επλήγησαν από την κακοκαιρία, και ιδιαίτερα οι ακτές του Ατλαντικού και οι περιοχές που βρέχονται από τους ποταμούς Δούρο, Βούγα και Τάγο,

Δ. λαμβάνοντας υπόψη ότι σύμφωνα με τις πρώτες εκτιμήσεις για την Πορτογαλία οι ζημίες στη γεωργία, την κτηνοτροφία, την αλιεία, το εμπόριο, τη βιομηχανία, καθώς και σε διάφορα έργα υποδομής, ιδίως στις περιοχές του Aveiro, του Santarιm και της Λισσαβώνας, υπολογίζονται σε άνω των πέντε δισ. εσκούδος,

Ε. λαμβάνοντας υπόψη ότι στην Ισπανία οι πλημμύρες που έπληξαν κυρίως τη Γαλικία, την Καστίλη και Λεόν, την Εξτρεμαδούρα, την Ανδαλουσία και την Αστούριας είχαν ως αποτέλεσμα να χαθούν ανθρώπινες ζωές, ενώ οι ζημιές στη γεωργία, την αλιεία, τις υδατοκαλλιέργειες και τα σχολικά κέντρα και έργα υποδομής υπολογίζονται σε δισεκατομμύρια πεσέτες,

Το Ευρωπαϊκό Κοινοβούλιο,

1. εκφράζει την αλληλεγγύη του προς τους πληγέντες πληθυσμούς, τους άστεγους που έχασαν τα υπάρχοντά τους, καθώς και στις οικογένειες των θυμάτων[semigr ]

2. συγχαίρει τις τοπικές, περιφερειακές και εθνικές αρχές, τους εθελοντές, τις ιδιωτικές οργανώσεις, τους πυροσβέστες, τον Ερυθρό Σταυρό και τα πολυάριθμα άλλα άτομα που έσπευσαν σε βοήθεια, για τον αξιοθαύμαστο τρόπο με τον οποίο κατόρθωσαν χωρίς μεγάλα προβλήματα να απομακρύνουν πολλά άτομα[semigr ]

3. ζητεί από την Επιτροπή, σε συνεργασία με την Πορτογαλική Κυβέρνηση, τις ισπανικές αρχές και την αυτοδιοίκηση των περιφερειών, οι οποίες επλήγησαν περισσότερο από την κακοκαιρία, να χορηγήσει έκτακτη ενίσχυση για την αποκατάσταση των ζημιών, τη βοήθεια των πληγέντων πληθυσμών και την ανάκτηση των οικονομικών δραστηριοτήτων[semigr ]

4. εμμένει στην άποψη ότι, σύμφωνα με τις προηγούμενες θέσεις που ενέκρινε το Κοινοβούλιο, η Επιτροπή και οι αρχές των κρατών μελών πρέπει να λάβουν επειγόντως γενικά, διοικητικά και υλικοτεχνικά μέτρα και να εξοπλίσουν με τεχνικά μέσα και προσωπικό τις υπηρεσίες και τις υποδομές που προορίζονται για την πρόληψη και την αντιμετώπιση των καταστάσεων άμεσης ανάγκης και των καταστροφών, προκειμένου να προλαμβάνονται αποτελεσματικά, να αποφεύγονται ή να μειώνονται ουσιαστικά οι επιπτώσεις τους[semigr ]

5. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, την Πορτογαλική Κυβέρνηση, την Ισπανική Κυβέρνηση, την Περιφερειακή Κυβέρνηση της Μαδέρας, καθώς και στις κυβερνήσεις των πληγεισών ισπανικών περιφερειών.